8 12 Kepo Yesu ebambijile jibiji amba: “Amiwa nekyeya kya pano pa ntanda.+ Yense undondela kechi ukenda mu mfishi ne, bino ukekala mu kyeya kya bumi.”+13 Onkao mambo, Bafaliseo bamwambijile’mba: “Ubena kwishimuna obe mwine; ne kushimuna kobe kechi kwa kine ne.”14 Yesu wibakumbwile’mba: “Nangwa neshimuna ami mwine, kushimuna kwami kwa kine, mambo nayuka ko nafumine ne ko mbena kuya.+ Bino anweba kechi mwayuka ko nafumine ne ko mbena kuya ne.15 Anweba muchibila mambo monka mwayila bintu* bimweka;+ pakuba amiwa kechi nchibila mambo muntu nangwa umo ne.16 Bino umvwe nachiba mambo, kuchiba kwami kwa kine, mambo kechi nji bunke ne, bino Batata bantumine baji ne amiwa.+17 Kabiji mu Mizhilo yenu mwanembwa’mba: ‘Kushimuna kwa bantu babiji ko kwa kine.’+18 Amiwa neshimuna ami mwine, ne Batata bantumine nabo banshimuna.”+19 Kepo bamushikishe’mba: “Nanchi Bashobe bekala pi?” Yesu wibakumbwile’mba: “Anweba kechi mwangyuka amiwa nangwa Batata ne.+ Mambo umvwe mwangyuka inge mwayuka ne Batata.”+20 Waambile bino byambo mu kibamba mwajinga bilambwilo+ kimye kyo afunjishenga mu nzubo ya Lesa. Bino kafwako nangwa umo wamukwachile ne, mambo kimye kyanji kyaji kikyangye kufika.+21 Onkao mambo, wibambijile jibiji amba: “Amiwa mbena kuya kabiji mukankeba, bino anweba mukafwilatu mu bundengamambo bwenu.+ Akwa ko mbena kuya kechi mwakonsha kwiyako ne.”+22 Kepo Bayudea batatwile kushikisha’mba: “Nanchi ukeba kwiipaya aye mwine nyi? Mambo ubena kwamba’mba, ‘Akwa ko mbena kuya kechi mwakonsha kwiyako ne.’”23 Aye wibambijile’mba: “Anweba mwi ba pano panshi; pakuba amiwa nafuma mwiulu.+ Anweba mwi ba pano pa ntanda; pakuba amiwa kechi ne wa pano pa ntanda ne.24 O ene mambo o naji kwimwambila namba: Anweba mukafwilatu mu bundengamambo bwenu. Mambo inge mwabula kwitabila’mba yami iye, mukafwilatu mu bundengamambo bwenu.”25 Onkao mambo, batatwile kumushikisha’mba: “Nanchi yobe ñanyi?” Yesu wibakumbwile’mba: “Mambo ka o mbena kutayila ne kimye na kwisamba ne anweba?26 Nji na bintu byavula bya kwimwambila ne bya kwimuzhachisha. Pakuba aye wantumine ye wa kine, ne bintu byonka byo naumvwine kwi aye byo byo ñamba ku ba pano pa ntanda.”+27 Bino abo kechi bakwatakenye amba waambilenga pe Shanji kwi abo ne.28 Yesu wibambijile’mba: “Byo mukamwimika Mwana muntu,+ po po mukayuka’mba yami iye,+ ne kuba’mba kechi neubila bintu ami mwine ne;+ pakuba monka mwamfunjishishe Batata, mo mo ñambila bino bintu.29 Kabiji awa wantumine uji ne amiwa; kechi wanshile bunke ne, mambo nguba bintu bimutokesha ku muchima.”+30 Byo aambilenga bino bintu, bavula bamwitabijile.31 Kabiji Yesu waambijile Bayudea bamwitabijile’mba: “Umvwe saka mulama byambo byami, ko kuba’mba mwi baana bami ba bwanga,32 kabiji mukayuka bukine,+ ne bukine bukemukasulula.”+33 Abo bamukumbwile’mba: “Atweba twi baana ba kwa Abalahama kabiji tukyangye kwikalapo bazha ku muntu nangwa umo ne. Pano waamba byepi amba, ‘Mukakasuluka’?”34 Yesu wibakumbwile’mba: “Kinetu nemwambila namba, yense ulenga mambo ye muzha wa bundengamambo.+35 Kabiji muzha kechi wikala myaka ne myaka mu nzubo ya nkambo yanji ne; mwana ye wikalamo myaka ne myaka.36 Onkao mambo, inge Mwana wimukasulula, kine mukakasuluka.37 Nayuka namba mwi baana ba kwa Abalahama. Bino mubena kukeba kungipaya, mambo kechi mwaitabila byo mfunjisha ne.38 Bintu byonka byo namwene kwi Batata byo byo ñamba,+ bino anweba muba bintu byo mwaumvwine kwi shenu.”39 Abo bamukumbwile’mba: “Abalahama ye shetu.” Yesu wibambijile’mba: “Umvwe mwajinga baana ba kwa Abalahama,+ inge muba mingilo ya kwa Abalahama.40 Bino anweba mubena kukeba kungipaya, amiwa muntu wimubuula bukine bo naumvwine kwi Lesa.+ Abalahama kechi waubile kino ne.41 Anweba muba mingilo ya shenu.” Abo bamwambijile’mba: “Atweba kechi twasemekelwe mu bulalelale* ne; tuji na Shetu umo, Lesa.”42 Yesu wibambijile’mba: “Umvwe Lesa wajinga Shenu, inge mwantemwa,+ mambo amiwa nafumine kwi Lesa kabiji nji pano. Kechi neishijile ami mwine ne, bino aye ye wantumine.+43 Mambo ka o mwabujila kukwatakanya kyo mbena kwambapo? Mambo kechi mubena kumvwa byambo byami ne.44 Anweba mwafuma kwi shenu Diabola, kabiji mukebesha kuba bintu bisaka shenu.+ Aye wajinga mbanzhi byo atatwile*+ kwenda mu mashinda anji atama, kabiji kechi watwajijile kwikala mu bukine ne, mambo bukine kechi buji mwi aye ne. Umvwe waamba bubela, wamba bifuma mu muchima wanji mwine, mambo aye ye wa bubela kabiji ye shanja bubela.+45 Mambo amiwa ñamba bukine, ne anweba kechi mungitabila ne.46 Ñanyi mwi anweba wakonsha kunzhachisha kuba’mba nalenga mambo? Umvwe ñamba bukine, mambo ka o mubujila kungitabila?47 Awa wafuma kwi Lesa, umvwa byamba Lesa.+ O ene mambo o mubujila kumvwa, mambo kechi mwafuma kwi Lesa ne.”+48 Bayudea bamushikishe’mba: “Nanchi kechi twaamba kine amba, ‘Obewa wi mwina Samaliya+ kabiji uji na ndemona’ nenyi?”+49 Yesu wibakumbwile’mba: “Amiwa kechi nji na ndemona ne, bino nemeka Batata, pakuba anweba mumpelula.50 Bino amiwa kechi mbena kwitumbijika ne;+ paji ubena kukeba kutumbijikwa ne kuchiba mambo.51 Kinetu nemwambila namba, umvwe muntu walama byambo byami, kechi ukafwa ne.”+52 Bayudea bamwambijile’mba: “Pano po po twayuka’mba uji na ndemona. Abalahama wafwile, ne bangauzhi nabo, bino ubena kwamba’mba, ‘Umvwe muntu walama byambo byami, kechi ukafwa ne.’53 Nanchi obewa wakila shetu Abalahama wafwile nyi? Bangauzhi nabo bafwile. Nanchi obewa witela’mba wi ñanyi?”54 Yesu wakumbwile’mba: “Umvwe netumbijika ami mwine, ko kuba’mba kwitumbijika kwami kwatu. Batata bo bantumbijika,+ bonka bo mutela’mba ye Lesa wenu.55 Bino anweba kechi mwibayuka ne,+ pakuba amiwa nebayuka.+ Kabiji inge naamba’mba kechi nebayuka ne, ko kuba’mba nsakwikala wa bubela nobe anweba. Bino amiwa nebayuka kabiji nalama byambo byabo.56 Abalahama shenu wasekejile bingi pa kuketekela kumona juba jami, kabiji wijimwene ne kusekela.”+57 Kepo Bayudea bamushikishe’mba: “Obewa ukyangye ne kufikizha myaka 50, nga Abalahama wamumwene byepi?”58 Yesu wibambijile’mba: “Kinetu nemwambila namba, Abalahama saka akyangye kusemwa, amiwa najinga konka.”+59 Onkao mambo, batolele mabwe amba bamwase, bino Yesu wafyamine ne kulupukamo mu nzubo ya Lesa.
bem_Latn